Aadu Lassi nimeline teedevaldkonna auhind

Aadu Lassi nimeline teedevaldkonna auhind on alates 2018. aastast Transpordiameti (algatas eelkäija Maanteeamet) ja Eesti Taristuehitusliidu väljaantav iga-aastane teedevaldkonna tunnustusauhind.Transpordiameti koduleht. Kes on Aadu Lass? 

Auhind Aadu antakse välja kahes kategoorias: Aadu elutööpreemia ja Aadu inseneripreemia.Transpordiameti koduleht. Teedevaldkonna auhinna statuut Aadu Lassi nimelise teedevaldkonna auhinna statuut

Auhinna laureaate tunnustatakse igal aastal Eesti Taristuehitusliidu korraldataval konverentsil.

pisi|2019. aasta Aadu elutööpreemia laureaat Koit Tsefels (vasakul) ja Aadu inseneripreemia laureaat Märt Puust (Maanteeameti fotokogu)

 Ajalugu 
Preemia andmise algatasid 2018. aastal Maanteeamet ja Eesti Asfaldiliit. See nimetati Aadu Lassi (1928–2001) järgi, kes oli pikima staažiga maanteede tehnoloogiline juht Eestis. Ta oli Eesti teedega seotud 50 aastat, neist 33 aastat töötas ta Eesti teede peainsenerina. 1998. aastal autasustati Lassi Valgetähe teenetemärgiga. 

 Statuut 

Auhind Aadu antakse välja kahes kategoorias:
 Aadu elutööpreemia pikaajalise väljapaistva ja pühendunud inseneritöö eest teedevaldkonnas;
 Aadu inseneripreemia silmapaistvate saavutuste eest viimasel kolmel aastal teedevaldkonnas.

Auhinna laureaate tunnustatakse igal aastal Eesti Taristuehituse Liidu korraldataval asfaldipäeval. Auhinnasaajad valib välja Eesti Taristuehituse Liidu ja Transpordiameti koostöös üheksaliikmeline auhinnažürii. 

Inseneripreemia laureaadi preemia juurde kuulub sihtotstarbeline rahaline preemia ja auhinnaskulptuur, mille autor on Elo Liiv. Auhinna eesmärk on teedeinseneri kutse propageerimine, erialase tegevuse ja väljapaistvate saavutuste väärtustamine ning teedevaldkonnale pühendunud ja valdkonna arengut mõjutanud inseneride tunnustamine. 

 Laureaadid 

 2018 
pisi|2018. aasta Aadu inseneripreemia laureaat Marek Koit (Maanteeameti fotokogu)
Aadu inseneripreemia laureaat oli Marek Koit, kes on ÜLE OÜ juhatuse liige.Maanteeameti koduleht. (2018). Insener Aadu Lassi nimelise teedevaldkonna auhinna laureaadid on insenerid Marek Koit ja Aleksander Kaldas Ta on olnud Eesti pindamisturu edasiarendaja üle 20 aasta ja tema eestvedamisel on ÜLE OÜ teostanud pindamistöid ka Soomes ja Rootsis, olles oma tegevustega sihiseadjaks alternatiivturgudel ka teistele teedeehitusettevõtetele.

pisi|2018. aasta Aadu elutööpreemia laureaat Aleksander Kaldas (ees vasakul) ja Maanteeameti peadirektor Priit Sauk (ees paremal) (Maanteeameti fotokogu)
Aadu elutööpreemia laureaat oli Aleksander Kaldas, kes on pärast Tallinna Polütehnilise Instituudi lõpetamist 1965. aastal autoteede ja sildade erialal rakendanud oma inseneriteadmisi ja rahvusvahelises suhtluses omandatud kogemusi 43 aasta vältel Eesti teedemajanduse arendamiseks, töötades riigi teehoiuorganisatsioonis koos Aadu Lassiga peainseneri asetäitjana, peainsenerina, tehnikadirektorina, programmidirektorina ja peadirektori nõunikuna.

 2019 
Aadu inseneripreemia laureaat oli Märt Puust, kes on üle 20 aasta tegelenud teedel valitseva ilmastiku uurimisele ning panustanud Eesti teeilmajaamade võrgu ja teehoolde tugisüsteemide rajamisse ja kujundamisse.Maanteeameti koduleht. (2019). Eile tunnustati insener Aadu Lassi nimelise teedevaldkonna auhinna laureaate

Aadu elutööpreemia laureaat oli Koit Tsefels, tänu kellele on sotsialismiaegne teedesüsteem viidud vastavusse kaasaegse ühiskonnamudeliga. Tema eestvedamisel teostavad riigiteedel hooldetöid erafirmad, mis on muutnud süsteemi paremaks ja efektiivsemaks.

 2020 
Aadu inseneripreemia laureaat oli Anti Palmi, kelle eestvedamisel on Maanteeametis katsetamisele või kasutusele võetud mitmed uued ja innovaatilised lahendused.

Aadu elutööpreemia laureaat oli Raimo Unt, kelle elutööks on aastatel 1988 - 2008 iseseisva Eesti Vabariigi teehoiu masinapargi moderniseerimise protsessi juhtimine, mille käigus vahetati välja nõukogudeaegne tehnika kvaliteetsemate lääne masinate vastu, ning spetsialistide koolitamine kursustel ja kutsevõistlustel.

 2021 
Aadu inseneripreemia laureaat oli Aivar-Oskar Saar, kes on olnud üks juhtivaimaid järelpinge konstruktsioonide projekteerijaid ja nende konstruktsioonide  ehitajaid nii peaettevõtjana kui alltöövõtjana.

Aadu elutööpreemia laureaat oli Peeter Vilipuu, kes oli aastatel 1982-2006 TREV-2 juhataja ja AS Teede REV-2 juhatuse esimees. Tema panus Eesti teedeehituse valdkonda ja TREV-2 arengusse on žürii hinnangul olnud märkimisväärne.

 2022 
Aadu inseneripreemia laureaat oli Jaanus Taro, kes on enam kui 20 aastat on ta kuulunud erinevate teedeehituse ettevõtete juhtorganitesse ning Jaanus Taro ühiskondlikult tehtud tublist tööst on võitnud nii riiklik-, munitsipaal- kui erasektor.

Aadu elutööpreemia laureaat oli Tiit Metsvahi, kes pika õppejõukarjääri jooksul on lisaks TTÜ-s õpetanud Tallinna Tehnikakõrgkoolis, arhitekte ERKI-s ja Eesti Kunstiakadeemias ning maastikuarhitekte TTÜ Tallinna kolledžis. Lisaks on ta korraldanud suure hulga erinevaid täiendkoolitusi teede projekteerijatele ja liiklusohutuse audiitoritele.

 2023 
Aadu inseneripreemia laureaat oli Taavi Tõnts, kelle üheks oluliseks tehtud projektiks on puistematerjalide e-veoseleht. Tõnts on hinnatud eksperdina mitmete rahvusvaheliste töörühmade liige: Rail Balticu töörühm, Baltic Road Association Building töörühm, CEDR-i Heavy Vehicles töörühm ning CEDR-i Road Freight Transport Intelligent Access töörühm.

Aadu elutööpreemia laureaat oli Enn Raadik, kes on olnud pühendunud Eesti Vabariigi maanteehoiu organisatsiooni kujundamisele ning riigi- ja kohalike teede võrgu arendamisel mitmetes maakondades 48 aasta jooksul.

 2024 
Aadu inseneripreemia laureaat oli Robert Sinikas, kelle eestvedamisel on valminud mitmed riigilise tähtsusega rajatised nagu näiteks Tallinna ringteel Lagedi–Karla teelõik või Tallinna–Tartu–Võru–Luhamaa maanteel Mõigu–Jüri lõik koos viaduktide ja sildadega. Viimasel ajal valminud objektide seas on Tallinna–Tartu–Võru–Luhamaa maanteel Kose–Ardu lõik ning kõige märgilisem Riia–Vaksali tänava ristmik koos kergliiklustunnelitega..

Aadu elutööpreemia laureaat oli Vaabo Annus, kes on olnud Eesti teedeehituse valdkonnas tegev mitukümmend aastat, töötades erinevatel ametikohtadel nii ehitaja, omanikujärelevalve teostaja kui ka eksperdi rollis.

 Vaata ka 
 Aadu Lass
 Transpordiamet
 Maanteeamet
 Eesti Asfaldiliit

 Viited 

 Välislingid 
 Aadu Lassi nimeline teedevaldkonna tunnustusauhind 

Kategooria:Eesti auhinnad